पुराणों में ताप्ती जी की जन्मकथा तथा श्राद्ध पक्ष या पितृ पक्ष के बारे में रामायण में एक कथा पढऩे को मिलती है कि राजा दशरथ के शब्द भेदी वाण से श्रवण कुमार की जल भरते समय अकाल मृत्यु हो गई थी ! पुत्र की मौत से दुखी श्रवण कुमार के माता - पिता ने राजा दशरथ को श्राप दिया था कि उसकी भी मृत्यु पुत्र वियोग में होगी ! राम के वनवास के बाद राजा दशरथ भी पुत्र वियोग में मृत्यु को प्राप्त कर गये लेकिन उन्हे जो श्राप मिला था, उसके कारण उन्हे स्वर्ग की प्राप्ति नहीं हो सकी ! एक अन्य कथा यह भी है कि ज्येष्ठ पुत्र के जीवित रहते अन्य पुत्र द्वारा किया अंतिम संस्कार एवं क्रियाक्रम भी शास्त्रो के अनुसार मान्य नहीं है ! ऐसे में राजा दशरथ को मुक्ति नहीं प्राप्त हो सकी थी ! राजा दशरथ द्वारा बताई ताप्ती महात्म की कथा का भगवान मर्यादा पुरूषोत्तम राम को स्मरण था ! इसलिए उन्होने सूर्यपुत्री देव कन्या मां आदिगंगा ताप्ती के तट पर अपने अनुज लक्ष्मण एवं माता सीता की उपस्थिति में अपने पितरो एवं अपने पिता का तर्पण कार्य किया था ! भगवान श्री राम ने बारहलिंग नामक स्थान पर रूक कर यहां पर भगवान विश्वकर्मा की मदद से बारह लिंगो की आकृति ताप्ती के तट पर स्थित चटटनो पर ऊकेर कर उनकी प्राण प्रतिष्ठा की थी ! बारहलिंग में आज भी ताप्ती स्नानागार जैसे कई ऐसे स्थान है जो कि भगवान श्री राम एवं माता सीता के यहां पर मौजूदगी के प्रमाण देते है ! भगवान श्री राम के साथ इस पूजन कार्य के पूर्व माता सीता ने जिस स्थान पर ताप्ती नदी के पवित्र जल से स्नान किया था वह आज भी सुरक्षित है तथा लोग उसे सीता स्नानागार के रूप में पूजन करते है !